Παγκόσμιο Κύπελλο Ποδοσφαίρου 2006

Το Παγκόσμιο Κύπελλο Ποδοσφαίρου του 2006 (επίσημη ονομασία: Παγκόσμιο Κύπελλο FIFA 2006) ήταν η 18η διοργάνωση του θεσμού και διεξήχθη μεταξύ 9 Ιουνίου 2006 και 9 Ιουλίου 2006 στη Γερμανία. Στον τελικό, η Ιταλία νίκησε τη Γαλλία με 1-1 στη λήξη της παράτασης και 5-4 στα πέναλτι. Η ανάθεση της διεξαγωγής του Κυπέλλου στη Γερμανία έγινε τον Ιούλιο του 2000.

 Η ψηφοφορία στην οποία αποφασίστηκε ποιος θα είναι ο διοργανωτής για το Παγκόσμιο Κύπελλο του 2006 έγινε τον Ιούλιο του 2000 στη Ζυρίχη της Ελβετίας, όπου είναι και τα κεντρικά γραφεία της ΦΙΦΑ. Στην τελική ψηφοφορία πήραν μέρος τέσσερις χώρες: Γερμανία, Αγγλία, Νότιος Αφρική, και Μαρόκο. Αίτημα υποψηφιότητας υπέβαλε και η Βραζιλία, αλλά τρεις μέρες πριν την τελική ψηφοφορία απέσυρε την υποψηφιότητα της. Για τον τελικό νικητή προβλεπόταν ψηφοφορία σε τρεις γύρους, με την τελευταία σε ψήφους χώρα κάθε γύρου να αποκλείεται από τη συνέχεια. Οι πρώτοι δύο γύροι ψηφοφορίας έγιναν στις 6 Ιουλίου και αποκλείστηκαν κατά σειρά το Μαρόκο και η Αγγλία. Η τελική ψηφοφορία έγινε την επομένη, 7 Ιουλίου, μεταξύ Γερμανίας και Νοτίου Αφρικής, με τη Γερμανία να αναδεικνύεται νικήτρια. Στα προκριματικά συμμετείχαν 198 εθνικές ομάδες και προκρίθηκαν 31, που μαζί με τη διοργανώτρια Γερμανία (καθώς από το Παγκόσμιο Κύπελλο του 1938 μέχρι σήμερα ισχύει η αυτόματη πρόκριση της διοργανώτριας χώρας) αποτέλεσαν τις 32 ομάδες της τελικής φάσης. Για πρώτη φορά η εθνική που είχε κατακτήσει το τρόπαιο στην προηγούμενη διοργάνωση Μουντιάλ (Βραζιλία) έπρεπε να περάσει από προκριματικά για να εξασφαλίσει την είσοδό της στην τελική φάση του Παγκοσμίου Κυπέλλου, καθώς από τη διοργάνωση αυτή και μετά καταργήθηκε η αυτόματη πρόκριση της νικήτριας της προηγούμενης διοργάνωσης, σύστημα που ίσχυσε από το Παγκόσμιο Κύπελλο του 1938 έως το Παγκόσμιο Κύπελλο του 2002 (με το σκεπτικό ότι να της δοθεί η ευκαιρία να υπερασπιστεί τον τίτλο της). Επίσης ήταν η πρώτη φορά μετά το Παγκόσμιο Κύπελλο του 1982, όπου συμμετείχαν εθνικές ομάδες και από τις πέντε ηπείρους. Συγκεκριμένα, την πρόκριση πήραν 13 ομάδες από την Ευρωπαϊκή ζώνη, πέντε ομάδες από την Αφρικανική, από τέσσερις ομάδες από τις ζώνες της Ασίας, της Νοτίου Αμερικής, καθώς και της Βορείου και Κεντρικής Αμερικής και Καραϊβικής και τέλος μία ομάδα από τη ζώνη της Ωκεανίας. Οκτώ από τις εθνικές που προκρίθηκαν συμμετείχαν για πρώτη φορά σε Μουντιάλ. Οι εθνικές αυτές ήταν η Αγκόλα, η Ακτή Ελεφαντοστού, η Τσεχία, η Γκάνα, το Τόγκο, το Τρινιδάδ και Τομπάγκο, η Ουκρανία και η Σερβία και Μαυροβούνιο. Η Ουκρανία και η Τσεχία συμμετείχαν για πρώτη φορά μετά τη σύσταση των ομωνύμων κρατών, αλλά όμως είχαν αγωνιστεί σε παλαιότερες τελικές φάσεις Παγκοσμίου Κυπέλλου μέσα από τις εθνικές ομάδες της Σοβιετικής Ένωσης και της Τσεχοσλοβακίας αντίστοιχα. Η Σερβία και Μαυροβούνιο αποτέλεσε ουσιαστικά την ιστορική συνεχεία της πρώην Γιουγκοσλαβίας. Αναλυτικά οι χώρες που προκρίθηκαν, χωρισμένες ανά ζώνη και με αλφαβητική σειρά: Δώδεκα πόλεις επιλέχθηκαν για να φιλοξενήσουν το Παγκόσμιο Κύπελλο. Όσα γήπεδα είχαν όνομα χορηγού στις ονομασίες τους, υποχρεώθηκαν κατά την διάρκεια της διοργάνωσης να πάρουν το όνομα FIFA WM Stadion. Τα ονόματα των υπόλοιπων γηπέδων παρέμειναν ως είχαν. Κριτήρια για την επιλογή των πόλεων ήταν να διαθέτουν τα πιο σύγχρονα και ασφαλέστερα στάδια της Γερμανίας. Επίσης οι πόλεις διεξαγωγής αγώνων θα έπρεπε να είναι διάσπαρτες σε ολόκληρη την επικράτεια. Τα δώδεκα γήπεδα κατασκευάστηκαν, αναμορφώθηκαν ή εκσυγχρονίστηκαν ώστε να ανήκουν το 2006 στα πιο σύγχρονα στάδια του κόσμου. Οι εξής πόλεις είχαν εξασφαλίσει την συμμετοχή τους πριν ακόμη από τον Απρίλιο του 2002 : Βερολίνο (ως πρωτεύουσα), Μόναχο (Αλιάντς Αρένα, γενέτειρα του προέδρου της οργανωτικής επιτροπής του Παγκοσμίου Κυπέλλου 2006 Φραντς Μπεκενμπάουερ και επίσης πόλη με δύο ομάδες στην Μπουντεσλίγκα), Φρανκφούρτη (έδρα της Γερμανικής Ποδοσφαιρικής Ομοσπονδίας Deutscher Fußball-Bund, DFB), Στουτγκάρδη (έδρα του χορηγού Daimler, Λειψία (τόπος ίδρυσης της Γερμανικής Ποδοσφαιρικής Ομοσπονδίας DFB και η μοναδική πόλη από τα νέα κρατίδια -της πρώην Ανατολικής Γερμανίας- που παρέχει γήπεδο στην διοργάνωση), Ντόρτμουντ (μεγαλύτερο στάδιο της χώρας), Γκελζενκίρχεν (σύγχρονο σχετικά νέο στάδιο, αποπερατωθέν το 2001) Αμβούργο (ως μητρόπολη του βορρά)Απορρίφθηκαν από την διοργάνωση τα γήπεδα της Βρέμης, Μενχενγκλάντμπαχ, Ντίσελντορφ και Λεβερκούζεν. Όλες οι ώρες είναι σε Θερινή Ώρα Κεντρικής Ευρώπης (UTC+2) (τοπική ώρα Γερμανίας)